钦定古今图书集成/明伦汇编/宫闱典/第092卷 > 辽
## 钦定古今图书集成/明伦汇编/宫闱典/第092卷 > 辽

===公主　下嫁萧敌鲁===按《辽史公主表》，太祖一女，名质古，下嫁淳钦皇后弟
萧敌鲁，幼为奥姑。契丹故俗，凡婚燕之礼，推女子之
可尊敬者坐于奥，谓之“奥姑，未封而卒。”按《萧敌鲁
传》，敌鲁字敌辇，其母为德祖女弟，而淳钦皇后又其
女兄也。敌鲁性宽厚，膂力绝人，习军旅事。太祖潜藩，
日侍左右，凡征讨必与行阵。既即位，敌鲁与弟阿古
只耶律释鲁、耶律曷鲁皆总宿卫，拜敌鲁北府宰相。
神册二年十二月卒。